


 Z A P I S N I K
41. sjednice Vijeća Mjesnog odbora „Ivan Mažuranić“
održane 19. kolovoza 2024.
u sjedištu Mjesnog odbora „Ivan Mažuranić“, Vrpoljska 10
s početkom u 18,00 sati


NAZOČNI ČLANOVI VIJEĆA: Davorin Bogović, Kristijan Bolarić, Marko Stipić, Dolores Jandrić,  Zrinka Penava i Maja Oreški Pavliš 

NENAZOČNI ČLANOVI VIJEĆA: -

Predsjedava Marko Stipić, predsjednik Vijeća.

Zapisnik vodi Marko Stipić, predsjednik Vijeća

	Predsjednik konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 41. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 40. sjednice Vijeća, održane 29. srpnja 2024. 

Na prijedlog predsjednika Vijeće jednoglasno utvrđuje


D N E V N I   R E D

1. Godišnji izvještaj o izvršenju financijskog plana MO „Ivan Mažuranić“ za 2023. 
1. Zahtjev građana kojim traže zamjenu uspornika u Vukovarskoj ulici
 – donošenje zaključka
1. Postavljanje ljuljački za najmlađu djecu (bebe) u dječje parkove na području MO 
„Ivan Mažuranić“ – donošenje zaključka
1. Pitanja, prijedlozi i obavijesti


Ad 1. Godišnji izvještaj o izvršenju financijskog plana MO „Ivan Mažuranić“ za 2023.

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Marko Stipić, Davorin Bogović, Kristijan Bolarić, Zrinka Penava, Dolores Jandrić i Maja Oreški Pavliš.

Vijeće jednoglasno donosi

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora „Ivan Mažuranić“ za 2023.
(Tekst Godišnjeg izvještaja priložen je ovom zapisniku i njegov je sastavni dio)

Ad 2. Zahtjev građana kojim traže zamjenu uspornika u Vukovarskoj ulici
 – donošenje zaključka

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.


U raspravi sudjeluju: Marko Stipić, Davorin Bogović, Kristijan Bolarić, Zrinka Penava, Dolores Jandrić i Maja Oreški Pavliš.

Vijeće jednoglasno donosi


Z A K LJ U Č A K
o zahtjevu građana kojim traže zamjenu uspornika na Vukovarskoj ulici 

1. Vijeće je razmotrilo zahtjeve građana kojim traže zamjenu  uspornika  na Vukovarskoj ulici, između Diljske i Okučanske ulice. Izvidom na terenu utvrđeno je da postoji problem prebrze vožnje motocikala i romobila između uspornika pa samim time sadašnji uspornici ne predstavljaju nikakvu zapreku za usporavanje brzine. 

1. Vijeće je suglasno s zamjenom uspornika (sadašnje uspornike zamijeniti s novim crvenim plohama), pogotovo s obzirom na činjenicu da se uspornici nalaze u neposrednoj blizini ulaza u OŠ Ivana Mažuranića te predstavljaju opasnost za djecu kao i za  sve sudionike u prometu. 

1. Ovaj Zaključak dostavlja se Vijeću Gradske četvrti na daljnje postupanje. 



Ad 3. Postavljanje ljuljački za najmlađu djecu (bebe) u dječje parkove na području MO „Ivan Mažuranić“ – donošenje zaključka


Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Marko Stipić, Davorin Bogović, Kristijan Bolarić, Zrinka Penava, 
Dolores Jandrić i Maja Oreški Pavliš.


Vijeće jednoglasno donosi




Z A K LJ U Č A K
o postavljanju ljuljački za najmlađu djecu (za bebe) u dječje parkove na 
području mjesnog odbora „Ivan Mažuranić“

1. Vijeće učestalo zaprima zahtjeve građana pogotovo majki s malom djecom kojim traže postavljanje ljuljački za najmlađu djecu (bebe), u Parku Legradska – Vukovarska ulica i Parku Kapucinska- Vardarska ulica. 

2. Vijeće je suglasno da postavljanje ljuljački za najmlađu djecu (bebe) uvrsti u Prijedlog prioriteta komunalne infrastrukture MO „Ivan Mažuranić“ za Plan komunalne aktivnosti GČ Donja Dubrava za 2025. g. na sljedeće lokacije:
- Park Legradska – Vukovarska ulica
- Park Kapucinska – Vardarska ulica

3. Ovaj Zaključak dostavlja se Vijeću Gradske četvrti Donja Dubrava na znanje.


Ad 4.  Pitanja, prijedlozi i obavijesti
Budući da nije bilo pitanja i prijedloga predsjednik  zatvara točku dnevnog reda i zaključuje sjednicu.
Dovršeno u 18,55 sati.

KLASA:   024-08/24-03/1633
URBROJ: 251-13-11-4/003-24-2
Zagreb, 19. kolovoza 2024.

Zapisnik sastavio:
Marko Stipić


Predsjednik
Vijeća Mjesnog odbora 
„Ivan Mažuranić“

Marko Stipić

	Izvješće o glasanju na 41. sjednici VMO "Ivan Mažuranić" dana 19. kolovoza 2024.

